**Foto og grafikk 1**

**Hovedområder i faget.**

**Foto og grafiske uttrykk:**

* Ha kunnskap om og bruke visuelle virkemiddel i arbeid med foto og grafiske uttrykk
* Bruke skrift som formelement i visuelle uttrykk
* Bruke skisser, foto og skrift i arbeid med illustrasjoner
* Utarbeide design og layout
* Bruke digitale verktøy for overføring og bearbeiding av bilder
* Montere og dokumentere eget arbeid

**Teknikk og materiale:**

* Skape egne uttrykk gjennom manuelle, grafiske trykkteknikker og ulike digitale verktøy
* Kunnskap om og kunne bruke kamera i eget arbeid
* Bruke ulike filformat, oppløsning og komprimering av bilde

**Foto og grafiske uttrykk i det offentlige rom:**

* Analysere og tolke ulike grafiske uttrykk
* Gjøre greie for foto som dokumentasjon, reportasje, illustrasjon, kunstuttrykk og reklame
* Bruke arbeid av kunstnere og utøvere som inspirasjon til eget arbeid
* Drøfte det masseproduserte bildets rolle i det offentlige rom
* Gjøre greie for etiske problemstillinger innen visuell kommunikasjon

**Faget på Edvard Munch videregående skole**

I dette faget vil du kunne jobbe med både kunst og design, der fotografi, tradisjonell grafikk og digital design er de bærende elementene i faget. Året er delt opp i tre moduler (fotografi-grafikk-grafisk design), der du introduseres for verksteder, programvare og teknikker. Du kan jobbe med ditt selvstendige kunstneriske uttrykk, eller mere oppdragsbasert. Foto og grafikk 1 på Edvard Munch vgs gir deg tilgang til profesjonelt fotostudio, storformat printer og et flott grafikkverksted. I tillegg til billedproduksjon inneholder faget analyse og diskusjon om bildets plass i vår kultur. Faget gir også et innblikk i de forskjellige yrkesgrupper relatert til fotografi, grafikk og grafisk design.

**Hva kan faget brukes til i fremtidige yrkesvalg?**

* Passer for alle som vil jobbe problemløsende og kreativt i fremtidige yrker
* Designutdanning
* kunstutdanning
* fotografyrket
* Utdanning innen reklame
* Eller for deg som vil ha et kreativt fag på vitnemålet.

**Hvilke elever kan velge faget på Edvard Munch videregående skole**

* Vg2 og Vg3 studiespesialisering og Vg2 og Vg3 KDA-elever